open-index/open-wikipedia-markdown huggingface dataset:
Միջերկրածովյան բազե

thumb|''Falco biarmicus feldeggii''
**Միջերկրածովյան բազե** (), բազեների ընտանիքի խոշոր գիշատիչ թռչուն։

## Տարածվածություն
Ենթատեսակը տարածված է Հարավային Եվրոպայից մինչև Փոքր Ասիա և Հարավային Կովկաս։ Հայաստանում բնադրում է կենտրոնական մասում։

## Էկոլոգիա
Ապրում է լայն կիսաանապատային և լեռնատափաստանային տեղամասերի հետ հերթափոխվող ոչ բարձր ժայռոտ լեռներ խորշերի և ժայռեզրերի առկայությամբ։

Բնադրում է ժայռաքիվերին, խորշերում, ծառերի վրա, սովորաբար արևի ճառագայթներից պաշտպանված հատվածներում, նաև՝ այլ գիշատիչների հին բներում։ Սպիտակ, կարմրագորշ պտերով 3-4 ձվերի երկարությունը 50 մմ է։ Ձվադրում է տարեկան մեկ անգամ՝ մարտի առաջին կեսին-ապրիլի սկզբին։ Զարգացումը տևում է մեկ ամիս։ Ձագերը դուրս են գալիս ապրիլի վերջին-մայիսի սկզբին։ Հիմնականում սնվում են թռչուններով։

## Պահպանություն
Սակավաթիվ, քիչ ուսումնասիրված տեսակ է։ Գրանցված է նախկին ԽՍՀՄ Կարմիր գրքում։ Ընդգրկված է նաև ԲՊՄՄ Կարմիր ցուցակում քիչ մտահոգ կարգավիճակով։

Հիմնականում քարակաքավների թվաքանակի կրճատման հետևանքով կերային ռեսուրսները խիստ կրճատվել են։ Հայտնի է միայն մեկ զույգի առկայությունը։

Սպառնացող վտանգներից են գյուղատնտեսական նպատակներով կիսաանապատային և լեռնատափաստանային գոտիների հողերի ինտենսիվ յուրացումը և թունաքիմիկատների օգտագործումը, որը բացասական է ազդում ինչպես վերարտադրողական ունակությունների, այնպես էլ անմիջապես հասուն թռչունների վրա։ Բացասական ազդեցություն ունի նաև Մերձավոր Արևելքում որսորդական թռչունների վաճառքով զբաղվողների գործունեությունը, որը բներից ձագերին հանելու և հասուն թռչուններին բռնելու վտանգ է ներկայացնում։

## Ծանոթագրություններ

Կատեգորիա:Բազեներ
Կատեգորիա:Հայաստանի թռչուններ
Կատեգորիա:Թռչուններ
Կատեգորիա:ՀՀ Կարմիր գրքում գրանցված կենդանիներ
Կատեգորիա:Եվրոպայի թռչուններ
Տատիանոս

**Տատիանոս** (), մ.թ. II դարի քրիստոնյա աստվածաբան, ծագումով ասորի։ Ուսանել է փիլիսոփայություն, ծանոթացել զանազան խորհրսապաշտական-կրոնական համակարգերի։ Հռոմում 150 թվականին ընդունում է քրիստոնեություն։ Առավելապես հայտնի է որպես «Դիատեսսարոն Ավետարան» երկի հեղինակ, որն իրենից ներկայացնում է եկեղեցու կողմից որպես կանոնական ճանաչված չորս Ավետարանների համապատում։

«Դիատեսսարոնը» չի ընդունվել ընդհանրական եկեղեցու կողմից, թեև որոշ ժամանակ՝ մինչև մ.թ. V դար, օգտագործվում էր ասորի քրիստոնյաների կողմից։ Մինչև մեր ժամանակները պահպանվել են միայն «Դիատեսսարոնի» հատվածները։

Դիատեսարոն ավետարանը ունի 55 գլուխ։ Այս երկը 4 ավետարանների մի համապատում է։ Հետևում է Հովհաննու ավետարանի ժամանակագրական կարգին՝ դուրս թողնելով Քրիստոսի ծննդյան, սերնդաբանության հետ կապված հատվածները և այն ամենը, ինչ որ վերաբերում է տիրոջ մարդկային բնությանը։ Օգտագործում է պարականոն նյութ արտահյտում հակահրեական հայացքներ։ 
 
Ամբողջությամբ մեզ է հասել Տատիանոսի մեկ այլ երկ՝ «Ընդդեմ հույների» ջատագովական բնույթ ունեցող աշխատությունը։ Տատիանոսից մեզ հասած միակ ամբողջական գործն է։ Գրել է 195 թվականից առաջ։ Հուստինոս վկան ծանոթ է եղել այս երկին։ Հիմնական նպատակն է եղել ցույց տալ, որ Մովսեսն իր օրենքներով և վարդապետությամբ նախորդում է հույներին, և որ հունա-հռոմեական աշխարհի ներկայացուցիչները վերցրեցին հրեաների իմաստությունը, որոնք, սակայն, խեղաթյուրեցին։ Այսպիսով, ոչինչ արժեքավոր չկա հունա-հռոմեական աշխարհում։ Ընդհակառակը, այն ներկայացնում էանբարոյականության դիցապաշտություն և ընդհանուր անհաջողության մի քաոս։ Արժեզրկում է Պլատոնին Արիստոտելին և հույն բոլոր փիլիսոփաներին, բանաստեղծներին, հռետորներին և արվեստագետներին։
Այս երկը, որ ներկայացնում է Տատիանոսի վարդապետության հավատամքը, ջատագովությունից ավելի մի խիստ հարձակում է հունա-հռոմեական մշակույթի դեմ։

## Ծանոթագրություններ

## Աղբյուրներ
* Եզնիկ Ծ. վարդապետ Պետրոսյան, Հայրաբանություն, գիրք Ա, Էջմիածին, 1996։

Կատեգորիա:Ասորի աստվածաբաններ
Կատեգորիա:Եկեղեցու հայրեր
Խուան Խոսե Մեդինա

**Խուան Խոսե Մեդինա** (, ), պարագվայցի քաղաքական գործիչ։

1841 թվականի հունվարի 22-ից փետրվարի 9-ը ղեկավարել է Ժամանակավոր խունտան, որը գումարվել է երկրի Գերագույն ցմահ դիկտատոր Խոսե Գասպար Ռոդրիգես դե Ֆրանսիայի մահից հետո։
Իրիոմոտյան կատու

**Իրիոմոտյան կատու** (), ընձառյուծային կատվի ենթատեսակ, հանդիպում է միայն Ռյուկյու կղզախմբի Իրիոմոտե կղզում։

## Մորֆոլոգիական առանձնահատկությունները
Զանգվածը 3-ից 5 կգ։ Գունավորումը՝ մոխրագույն, մուգ պտերով։ Ճանկերը մասամբ ներքաշած։
## Արտաքին հղումներ
* 'AIDS' protection program for Iriomote cat to resume
* Ազգային հարստություն՝ Իրիոմոտե Յամանեկո 

Կատեգորիա:Արևելյան կատուներ
Մանուել Անտոնիո Օրտիս

**Մանուել Անտոնիո Օրտիս** (, ), պարագվայցի քաղաքական գործիչ։ Պարագվայի Գերագույն ցմահ դիկտատոր Խոսե Գասպար Ռոդրիգես դե Ֆրանսիայի մահից հետո՝ 1840 թ. սեպտեմբերի 20-ից 1841 թ. հունվարի 21-ը գլխավորել է Ժամանակավոր խունտան, որն իր ձեռքն էր վերցրել Պարագվայի ղեկավարումը։

Կատեգորիա:Պարագվայի քաղաքական գործիչներ
Արմեն Համբարձումյան (պրոդյուսեր)

**Արմեն Լևոնի Համբարձումյան** (), հայ պրոդյուսեր։

## Կենսագրություն
Արմեն Լևոնի Համբարձումյանը ծնվել է 1958 թվականի օգոստոսի 10-ին Երևանում։ 1965-1975 թվականներին սովորել է Երևանի Չեխովի անվան թիվ 55 և Դերժինսկու անվան թիվ 20 դպրոցներում։
1975-1978 թվականներին աշխատել է Երևանի քաղաքային հեռախոսացանցում՝ որպես էլեկտրամոնտյոր, այնուհետև՝ որպես ԵրՔՀԿ-ի կոմերիտական կազմակերպության քարտուղար։ 1978 թվականին ընդունվել է Երևանի պետական բժշկական ինստիտուտ։ Մինչև 1989 թվականին ուսումը ավարտելուց հետո աշխատել է Էջմիածնի կենտրոնական շրջանային հիվանդանոցում՝ որպես բժիշկ։ 1989-1992 թվականներին ուսանողական պոլիկլինիկայի բժիշկ-մաշկաբան։ 1979-1989 թվականներին Բժշկական ինստիտուտում սովորելուն զուգընթաց, մասնակցել է Երևանի կամերային թատրոնի ստեղծմանը, կայացմանն ու ստեղծագործական զարգացմանը՝ հանդես գալով որպես դերասան, ռեժիսոր և ադմինիստրատոր։

Կամերային թատրոնում հանդես է եկել հետևյալ գլխավոր դերակատարումներով՝ Համլետ (Շեքսպիրի «Համլետ»), Կլոդ Իզերլի (Պերճ Զեյթունցյանի «Կլոդ»), Ստրուկ (Է. Ռաձինսկու «Ներոնի և Սենեկայի ժամանակների թատրոնը»), ինչպես նաև խաղացել է թատրոնի գրեթե բոլոր ներկայացումներում՝ բեմադրված Արա Երնջակյանի պիեսների հիման վրա։ 1992-1995 թվականներին «Գոյակ» կոմերցիոն ստեղծագործական-առևտրային ասոցիացիայի ֆինանսական տնօրեն։
Այդ տարիներին մասնակցել է «Գոյակ» փորձարարական թատրոն-լաբորատորիայի ստեղծմանն ու կայացմանը։ Միաժամանակ կազմակերպել է հայ հետմոդեռնիստ նկարիչների ցուցահանդեսները Հարավսլավիայում, Ռուսաստանում, Չեխոսլովակիայում։

1995 թվականից զբաղվում է պրոդյուսերական գործունեությամբ։

## Պարգևներ
* ՀՀ մշակույթի նախարարության ոսկե մեդալ
* ՀՀ պաշտպանության նախարարության Հայաստանի Զինված ուժերի պատվոգիր

## Կարիերա

## Ծանոթագրություններ

Կատեգորիա:Հայ պրոդյուսերներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:ՀՀ մշակույթի նախարարության ոսկե մեդալակիրներ
Մարիանո Ռոկե Ալոնսո

**Մարիանո Ռոկե Ալոնսո Ռոմերո**, (), պարագվայցիռազմական և քաղաքական գործիչ։

Լինելով Պարագվայի բանակի ղեկավարը, 1841 թ. փետրվարի 9-ից գլխավորել է Ռազմական խունտան, որը կազմավորվել է պարագվայի Գերագույն ցմահ դիկտատոր Խոսե Գասպար Ռոդրիգես դե Ֆրանսիայի մահից հետո։ 1841 թ. մարտի 14-ին Ալոնսո Ռոմերոն և Ֆրանսիայի զարմիկ Կարլո Անտոնիո Լոպեսը միասին ընտրվեցին կոնսուլներ 3 տարով։ Ժամկետի ավարտից հետո 1844 թ. մարտի 13-ին Լոպեսը իրեն հայտարարեց Պարագվայի առաջին նախագահ դիկտատորի լիազորություններով, իսկ Ալոսո Ռոմերոն հեռացավ քաղաքական կյանքից։

Ալոսո Ռոմորոյի պատվին կոչվել է Պարագվայի Կենտրոնական մարզում գտնվող քաղաքներից մեկը։
Արմեն Համբարձումյան (այլ կիրառումներ)

**Արմեն Համբարձումյան** անունը կարող է վերաբերել հետևյալ անձանց.
* Արմեն Համբարձումյան (ազատամարտիկ)
* Արմեն Համբարձումյան (պրոդյուսեր)
* Արմեն Համբարձումյան (ֆուտբոլիստ)
* Արմեն Համբարձումյան (շախմատիստ)
Սահման (ֆիլմ)

**Սահման** ֆիլմը լույս է տեսել՝ 2009 թվականին «Ոսկե ծիրան» կինոյի զարգացման հիմնադրամի, Հայաստանի ազգային կինոկենտրոնի, Հոլանդիայի Volya Films-ի և Ռոտերդամի «Հուբերթ Բալս» հիմնադրամի համատեղ արտադրությամբ։

## Սյուժե
Դեպքերը ծավալվում են հետխորհրդային շրջանում՝ հայ-ադրբեջանական հակամարտությունից հետո։ Երբ վիթխարի կայսրությունը փլուզվեց, ժողովուրդների միջև զանազան հակամարտություններ ծագեցին։ Ֆիլմը պատմում է հակամարտության գոտու մերձակայքում գտնվող մի գյուղի մասին, որտեղ մի ամերիկահայ բարերար բարեգործական ճաշարան է բացել, իսկ մոտակա ագարակում աշխատում են տարբեր վայրերից եկած փախստականներ։ Գյուղացիները մի կիսավայրենացած ու կիսակենդանի գոմեշ են գտնում ճահճուտներում։ Գոմեշին բերում են ագարակ, որտեղ հսկող շները, դեսուդենից հավաքված կենդանիները, պատերազմից հոգնած ֆերմերներն ու փախստականները նրան սկսում են վերաբերվել որպես օտարականի և թշնամու։ Գյուղական կյանքն ամբողջ տարվա ընթացքում մենք տեսնում ենք գոմեշի աչքերով։ Անցնում է ամառը, գալիս է աշունը, ապա՝ ձմեռը։ Եղանակները փոխվում են, բայց գյուղում շարունակվում է նույն միապաղաղ կյանքը։ Հետևելով գոմեշին՝ ականատես ենք գյուղի և ագարակի շրջակա կյանքին։

## Դերերում
* Լիպարիտ Լիպարիտյան
* Մանվել Մխիթարյան
* Դավիթ Գասպարյան
* Նվարդ Գասպարյան
* Փառանձեմ Չախալյան

## Մրցանակներ
* 2009 - ՌԵՄԻ մրցանակ (Հյուսթոն, ԱՄՆ)
* 2009 - Լավագույն լիամետրաժ վավերագրական կինոնկար (Սիրակուզի, ԱՄՆ)

## Արտաքին հղումներ
* «Սահման» ֆիլմը Kinokultura կայքում անգլերեն
* «Սահման» ֆիլմը Թերթ.ամ կայքում 

Կատեգորիա:2009 ֆիլմեր
Կատեգորիա:Հայկական դրամա ֆիլմեր
Կատեգորիա:Հայկական վավերագրական ֆիլմեր
Կատեգորիա:Հարություն Խաչատրյանի ֆիլմեր
Կատեգորիա:Հոլանդական դրամա ֆիլմեր
Կատեգորիա:Հոլանդական վավերագրական ֆիլմեր
Կատեգորիա:Ֆիլմերի երաժշտություն ըստ Ավետ Տերտերյանի
Օսկարի 1-ին մրցանակաբաշխություն

Ամերիկյան կինոակադեմիայի կողմից սահմանված կինոաշխարհի ամենահեղինակավոր Օսկարի առաջին մրցանակաբաշխությունը կայացել է 1929 թ. մայիսի 16-ին Լոս Անջելեսի Հոլիվուդյան «Ռուզվելտ օթելում»։

Այն ժամանակ մրցանակները դեռևս «Օսկար» անվանումով չէին ներկայացված, նրանք ստանում էին այսպես կոչված «Շնորհավորական արձագանքներ» ()։ Արարողությունը տևել է 15 րոպե, որին ներկա էին 250 հոգի։ Տոմսը արժեցել է 5 դոլար։ Արարողությունը վարել է այն ժամանակների ամենաճանաչված ամերիկյան դերասաններից մեկը՝ Դուգլաս Ֆերբենքսը։

## Մրցանակակիրներ և թեկնածուներ

### Ֆիլմեր, որոնք ներկայացվել են ամենաշատ անվանակարգերում
* 5 անվանակարգ «Յոթերորդ երկինք»
* 4 անվանակարգ «Արևի ծագումը»
* 2 անվակարգ «Թևեր», «Ամբոխ» և «Սեդի Թոմպսոն»

### Ֆիլմեր, որոնք ստացել են ամենաշատ մրցանակներ
* 3 մրցանակ «Յոթերորդ երկինք» և «Արևի ծագումը»
* 2 մրցանակ «Թևեր»

### Հիմնական մրցանակակիրներ
հաղթողները գրված են դեղին գույնով

### Հատուկ մրցանակներ
* Չառլի Չապլինը ստացավ հատուկ մրցանակ «Ունիվերսալ հանճարեղության համար, դերասանակն խաղի, սցենարի, ռեժիսուրայի և պրոդյուսերության համար» «Կրկես» ֆիլմի համար ()»:
* Warner Brothers կինոընկերությունը ստացավ մրցանակ «Ջազի երգիչը ֆիլմի ստեղծման համար, այն առաջին ձայնային ֆիլմն էր, որը հեղափոխություն մտցրեց կինոարդյունաբերությունում» ()»։

## Արտաքին հղումներ
* Օսկարի 1-ին մրցանակաբաշխության մրցանակակիրներ և թեկնածուներ 

## Ծանոթագրություններ

Կատեգորիա:Օսկար կինոմրցանակ
Կատեգորիա:1929
Waterline (երգ)

**«Waterline»** (*Շրագիծ*) իռլանդիական Ջեդվարդ դուետի երգն է Եվրատեսիլ 2012 երգի մրցույթի համար։ Երգը մրցույթի եզրափակիչ փուլում զբաղեցրել է 19-րդ հորիզոնականը 46 միավորով։

Կատեգորիա:2012 երգեր
Կատեգորիա:2012 սինգլներ
Կատեգորիա:Եվրատեսիլ 2012 երգի մրցույթ
Սոֆի Մարինովա

**Սոֆի Մարինովա** (ամբողջական անունը՝ **Սոֆյա Մարինովա Կամենովա** (, ), գնչուական ծագումով բուլղարացի երգչուհի, ով 2012-ին իր *Love Unlimited* («Անսահման սեր») երգով ներկայացրել է Բուլղարիան Եվրատեսիլ 2012 երգի մրցույթում, մայիսի 24-ին երկրորդ կիսաեզրափակչի ժամանակ 8-րդ համարի ներքո, սակայն եզրափակիչ փուլ չի անցել։

## Սկավառակագրություն

**Մենակատարային ալբոմներ**

**Ալբոմներ ''Super Express'' երաժշտախմբի հետ**

.* — Գնչուերեն երգերի ալբոմներ

**Ժողովածուներ**

## Ծանոթագրություններ

## Արտաքին հղումներ

*
*

Կատեգորիա:Եվրատեսիլ 2012 երգի մրցույթ
Կատեգորիա:Բուլղարացի երգչուհիներ
Կատեգորիա:21-րդ դարի երգչուհիներ
Կատեգորիա:Եվրատեսիլ 2012 երգի մրցույթի մասնակիցներ
Օսկարի 2-րդ մրցանակաբաշխություն

Օսկարի 2-րդ մրցանակաբաշխությունը տեղի է ունեցել 1930 թվականի ապրիլի 3-ին Կալիֆորնիայի «Ամբասսադոր» հյուրանոցում։ Մրցանակաբաշխությունը վարել է Վիլյամ Դեմիլլը։

Օսկարի 2-րդ մրցանակաբաշխության ամենաշատ անվանակարգերում ներկայացվել է Հին Արիզոնա և Պատրիոտ ֆիլմերը (5 անգամ), իսկ լավագույն ֆիլմ է ճանաչվել Բրոդվեյական մեղեդի ֆիլմը։

Կատեգորիա:Օսկար կինոմրցանակ
Երեք ուսանողների արկածները

**Երեք ուսանողների արկածները** (), «Շերլոք Հոլմսի Վերադարձը» դետեկտիվ շարքի պատմվածքներից մեկն է, գրվել է Արթուր Կոնան Դոյլի կողմից և հրատարակվել 1904 թվականին։

## Սյուժե
Շերլոք Հոլմսը հայտնվում է հայտնի համալսարաններից մեկի քաղաքում, երբ դասախոս պարոն Հիլթոն Սոմսի հետ տեղի է ունենում մի հետաքրքիր դեպք։ Ինչ որ մեկը քննությունից առաջ մտել է պարոն Սոմսի սենյակ և գրասեղանից վերցրել քննության թեստի պատասխանները, իսկ այդ ժամանակ Սոմսը եղել է իր ընկերոջ՝ Շերլոք Հոլմսի սենյակ թեյ խմելու իսկ երբ վերադառնում է տեսնում է որ բանալին դռան կողպեքի մեջ է։ Նրա ծառա Բենիսթրը մտել է սենյակ երբ Սոմսը գնացել է թեյ խմելու և բանալին մոռացել է կողպեքի մեջ, սակայն դա Բենիսթրը չի եղել քանի որ սենյակի պատուհանը բաց է եղել և ամենայն հավանականության թղթերը վերցնողը մտել է պատուհանից։ Սոմսը ցանկանում է բացահայտել այդ ամենի հեղինակը և կանխել դա...

## Ծանոթագրություններ

## Արտաքին հղումներ

* Կարդալ «Երեք ուսանող» պատմվածքը առցանց

Կատեգորիա:Շերլոկ Հոլմսի վերադարձը
Բելառուսը Եվրատեսիլ երգի մրցույթում

**[[Բելառուս]]ը** առաջին անգամ Եվրատեսիլ երգի մրցույթին մասնակցել է 2004 թվականին։ Մրցույթում լավագույն արդյունքը եղել է 6-րդ հորիզոնականը 2007 թվականին.

## Մասնակիցներ
:  *Հաղթող*
:  *Երկրորդ հորիզոնական*
:  *Երրորդ հորիզոնական*
:  *Չորրորդ հորիզոնական*
:  *Հինգերորդ հորիզոնական*
:  *Վերջին հորիզոնական*
:  *Ավտոմատ անցնելը եզրափակիչ*
:  *Չանցնելը եզրափակիչ*
:  *Չի մասնակցել կամ որակազրկվել է*
Օվի Սևումյան

**Օվի (Հովհաննես) Մամիկոնի Սևումյան** (, թաղված է Թբիլիսիում), հայ ռեժիսոր, Կովկասի հայկական թատրոնների դերասան, թատերական գործիչ։

Դերասանուհի, երգչուհի Լյուսի Սևումյանի ամուսինն է։

## Կենսագրություն
Սովորել է Թիֆլիսի Ներսիսյան դպրոցում։ Բեմական գործունեության առաջին իսկ տարիներից ձգտել է բարեփոխումներ մտցնել ազգային թատրոնում։ Այդ առթիվ մամուլում հրապարակել է բազմաթիվ հոդվածներ։ 1906 թվականին (Լևոն Մանվելյան և Միքայել Մանվելյան եղբայրների հետ) Ալեքսանդրապոլում հիմնել է ՄԳԹ-ի սկզբունքներով գործող «Ռեժիսորական թատրոնը» (գործել է մեկ տարի)։ 1909-1910 թվականներին ղեկավարել է Թիֆլիսի Զուբալովի ժողովրդական տան թատերախումբը։ Կատարելագործվել է ՄԳԹ-ում, ուսումնասիրել Ստանիսլավսկու համակարգը, շփվել Վ. Նեմիրովիչ-Դանչենկոյի, Ա. Յուժին-Սումբատովի, Ե. Բ. Վախտանգովի հետ, հետաքրքրվել Ա. Ա. Թաիրովի, Ա. Անտուանի, Մ. Ռայնհարդի և այլ նշանավոր ռեժիսորների արվեստով՝ ձգտելով գտնել հայ թատրոնի ստեղծագործական զարգացման ինքնուրույն ուղին։ 1913 թվականին Թիֆլիսում ներկայացրել է իր մոտեցումները բեմարվեստի բազմաթիվ հարցերի վերաբերյալ՝ առաջնությունը տալով ռեալիստական թատրոնին։ 1917 թվականին Թիֆլիսում հիմնել է ստուդիա, 1918 թվականին Պյատիգորսկում՝ խորհրդային առաջին հայկական պետական թատրոնը։

## Բեմադրություններ
* Շիլլերի «Ավազակներ»
* Լև Տոլստոյի «Կենդանի դիակ»
* Ալեքսանդր Օստրովսկու «Ամպրոպ»
* Ալեքսանդր Շիրվանզադեի «Պատվի համար», 1918
* Ալեքսանդր Շիրվանզադեի «Չար ոգի», 
* Դերենիկ Դեմիրճյանի «Դատաստան»
* Ս. Յուշկևիչի «Թագավորը»
* Լևոն Շանթի «Հին աստվածներ»
* Գաբրիել Սունդուկյանի «Պեպո»

## Դերեր
* Էլիզբարով՝ Շիրվանզադեի «Պատվի համար»
* Բորիս Գոդունով՝ Լև Տոլստոյի «Ֆեոդոր Իոհանովիչ արքան» 
* Քաղաքագլուխ՝ Նիկոլայ Գոգոլի «Ռևիզոր»
*Ուրիել՝ Գուցկովի «Ուրիել Ակոստա»

## Գրականություն
* Գրիգորյան Ա., Ջահակիր արտիստը., Ե., 1984։

## Ծանոթագրություններ

Կատեգորիա:Հայ դերասաններ
Կատեգորիա:Հայ ռեժիսորներ
Վեց Նապոլեոններ

**«Վեց Նապոլեոններ»** (), հայտնի անգլիացի գրող Արթուր Կոնան Դոյլի դետեկտիվ պատմվածք «Շերլոք Հոլմսի վերադարձը» շարքից։ Գրվել է մոտ 1899 թվականին։ Պատմվածքում գործում է 19-րդ դարի հայտնի խուզարկու Շերլոք Հոլմս և իր օգնական բժիշկ Ուոթսոնը

## Սյուժե
Շերլոք Հոլմսին Բեյքր Սթրիթում այցելում է տեսուչ Լեստրեյդը։ Զրուցելիս նա հայտնում է մի շատ տարօրինակ գործի մասին, որը ըստ նրա ավելի շատ վերաբերվում էր Դոկտոր Վաթսոնին, քան Շերլոք Հոլմսին քանի որ այն ավելի շատ կապված էր խելագարության և խենթության հետ։ Փոքրիկ խանութում գողություն էր կատարվել. գողացված իրը՝ Նապոլեոն Բոնապարտի գիպսե կիսանդրին ջարդել էին հենց խանութում։ Հետագայում նմանտիպ գողություն կատարվում է մեկ այլ տեղ, նույնպես Նապոլեոնի կիսանդրու հետ։ Շուտով գործը վերածվում է սպանության. հանցագործը փորձելով մտնել լրագրողի տունը, որտեղ պահվում էր կիսանդրին սպանում է մի մարդու տան աստիճանների վրա։

Հոլմսը իմանում է հանցագործի անունը. դա իտալացի Բեպպոն էր ով մի ժամանակ աշխատում էր որպես քանդակագործ։ Նա քանդակագործ աշխատելու տարիներին իր իտալացի ընկերոջ միջոցով՝ ով իդեպ իր կողմից սպանված երիտասարդն էր կատարում է մի շատ թանկարժեք մարգարտի գողություն՝ Բորջիայի մարգարտի գողությունը։ Որպեսզի ոստիկանությունը չբացահայտի կատարվածը նա այդ մարգարիտը խնամքով թաքցնում է իր իսկ կողմից պատրաստվող վեց Նապոլիոնների կիսանդրիներից մեկի մեջ։ Հետագայում նա չի հասցնում խուսափել ոստիկանությունից և ձերբակալվում է։ Այսպես Նապոլիոնների կիսանդրիները ուղարկվում են տարբեր խանութներ և վաճառվում են՝ գնալով Լոնդոնի տարբեր հատվածներ։ Մոտ մեկ տարի անց երբ նա հայտնվում է ազատության մեջ փորձում է հասնել մարգարտին։ Նա ստիպված իմանում է այդ բոլոր վեց տների հասցեները և դրանց միջոցով գնում է և ջարդում է դրանք։ Սակայն Հոլմսը գլխի է ընկնում և նա իր գործընկերների հետ, հենց գողության վայրում բռնում է Բեպպոյին։ Հետագայում Հոլմսը արժանանում է իր գործընկերների գովասանքին և պատմում թե ինչպես գտավ այս հերթական առեղծվածի լուծումը։

## Ծանոթագրություններ

## Արտաքին հղումներ
* Կարդալ «Վեց նապոլեոն» պատմվածքը standardebooks.org-ում

Կատեգորիա:Շերլոկ Հոլմսի վերադարձը
Կատեգորիա:Անգլերեն գրքեր
Կատեգորիա:Անգլերեն գրականություն
Հայաստանի Հանրապետության իրավունք

**Հայաստանի Հանրապետության իրավունք**, 1991 թվականի սեպտեմբերի 1-ից գոյություն ունեցող Հայաստանի իրավունքի համակարգի և միջազգա-իրավական պարտավորությունների, հայաստանյան հասարակության իրավական մշակույթի և իրավական պրակտիկայի ամբողջություն։ Հայաստանի Հանրապետության իրավունքը հարկավոր է տարբերել հայ իրավունքից, որը ավելի լայն եզր է և ընդգրկում է Հայաստանի Հանրապետության իրավունքը։

Կատեգորիա:Հայաստանի Հանրապետության իրավունք
Հայաստանի իրավունք (այլ կիրառումներ)

**Հայաստանի իրավունք** եզրը կարող է վերաբերել.
* **[[Հայ իրավունք]]**, Հայաստանի և հայերի ավանդական իրավական համակարգը, որը ծագել է դեռ մ.թ.ա.։
* **[[Հայաստանի Հանրապետության իրավունք]]**, 1991 թվականին անկախության ձեռք բերած Հայաստանի Հանրապետության իրավունքի ամբողջություն։
Թափառող սյուժե

**Թափառող սյուժե**, կայուն պատմություն, որ հիմք է ծառայում բանավոր, գրավոր ստեղծագործության կամ կինոսցենարի համար և տեղափոխվելով փոխում իր գեղարվեստական տեսքը, կախված նոր միջավայրից։ Տարբեր երկրներին հատուկ սոցիալ-տնտեսական պայմանները, լեզուն, ազգությունը, կենցաղը, մշակույթը, կրոնը իրենց ազդեցությունն են թողնում թափառող սյուժեի վրա, բայց ամբողջովին այն չեն փոխում։ Թափառող սյուժեի վառ օրինակ են հեքիաթները, որոնք անցնում են երկրից-երկիր, ստանալով նոր գույն ու երանգ։ Կինոյում առաջին թափառող սյուժեները եղել են Լյումիեր եղբայրների «Գնացքի ժամանումը Լա-Սյոտի կայարան» և «Ջրված ջրողը» կինոնկարները։

## Օրինակ
«Մոխրոտիկը» ի սկզբանե իտալական ժողովրդական հեքիաթ էր։ 16-րդ դարի վերջին Ջամբատիստա Բազիլը մշակեց այն և «Քնած դշխուհին» և «Կոշկավոր կատուն» հեքիաթների հետ տեղադրեց իր «Պենտամերոն» գրքույկում։ 17-րդ դարում այն փոխադրեց Շարլ Պերրոն, իսկ 19-րդ դարում Գրիմ եղբայրները։ 20-րդ դարում Սերգեյ Պրոկոֆևը այդ սյուժեով բալետ գրեց։ «Մոխրոտիկի» սյուժեով նկարահանվել են բազմաթիվ կինոնկարներ և մուլտֆիլմեր։

Հայտնի թափառող սյուժեներ են՝
*«Պանչատանտրա» գրական հուշարձանի պատմությունները
*«Հազար ու մեկ գիշերները»
*Եզովպոսի առակները

## Ծանոթագրություններ

Կատեգորիա:Գրականագիտություն
Մադագասկարի Նոր Տարին

**Մադագասկարի Նոր Տարին** (), անիմացիոն մուլտֆիլմ է որը արտադրել է DreamWorks Animation ընկերությունը 2009 թվականին։

## Սյուժե
Ամանորի նախորեին Մադագասկարի բնակիչները օդում տեսնելով կարմիր լույս մտածում են որ դա գիշերային կարմիր գոբլինն է կրակում են այդ ուղղությամբ և այն ընկնում է Մադագասկարի վրա իսկ քիչ անց պարզվում է որ դա ձմեռ պապն է իր սահնակով, ով նվերներ է բաժանում երեխաներին և կորցնում է իր հիշողությունը։ Ալեքսը, Մարտինը, Գլորիան և Մելմանը որոշում են դիմել ձմեռ պապուն որ միասին գնան նվերները բաժանելու սակայն ձմեռ պապը մերժում է և շարունակում է զվարճանալ արքա Ջուլիանի հետ իսկ նրանք միասին որոշում են կատարել այդ գործը, և այդ հարցում նրանց օգնում են պինգվինները ովքեր կախարդական փայլ են լցնում իրենց վրա և Ձմեռ Պապու սահնակը բարձրացնում օդը։ Նրանք ժամանակին հասցնում են բաժանել բոլոր նվերները և էտ են վերադառնում Մադագասկար, իսկ տեղ հասնելուն պես սահնակը ընկնում է ձմեռ պապու գլխին և վերականգնվում է նրա հիշողությունը իսկ նա տեսնում է որ սահնակի մեջ դեռ մի նվեր էլ կա և շտապում է տեղ հասցնել այն։ Մուլտֆիլմի վերջում Մադագասկարի բոլոր բնակիչները միասին նշում են Ամանորը։

## Հնչյունավորում
* Բեն Սթիլեր - Ալեքս, առյուծ
* Քրիս Ռոք - Մարտի, զեբր
* Դեյվիդ Շվիմմեր - Մելման, ընձուղտ
* Ջադա Փինքեթ Սմիթ - Գլորիա, գետաձի
* Սաշա Բարոն Կոհեն - Ջուլիան, լեմուրների թագավոր
* Թոմ ՄակԳրատ - Շկիպեր, պինգվինների առաջներդ
* Քրիս Միլլեր - Կովալսի «ուղեղ», պինգվին
* Ջոն դի Մաջիո - Ռիկո, պինգվին
* Կարլ Ռեյներ - Սանտա
* Էնդի Ռիքթեր - Մորտ, մինի-լեմուր
* Նինա Դոբրև - Կուպիդոն

Կատեգորիա:Մադագասկար (մուլտֆիլմեր)
Կատեգորիա:Ամերիկյան ֆիլմեր
Կատեգորիա:Ամերիկյան հեռուստաֆիլմեր
Վալենսիա (ինքնավար համայնք)

**Վալենսիա** կամ **Վալենիսայի երկիր** (, ), ինքնավար համայնք է Իսպանիայի թագավորության կենտրոնական և հարավ արևելյան մասում, որի վարչական կենտրոնը Վալենսիա քաղաքն է։
Համայնքը 518&nbsp;կմ երկայնքով փռվում է Միջերկրական ծովի ափով և ունի 23,259&nbsp;կմ² տարածք իր 5.1&nbsp;միլիոն բնակչությամբ (2009)։ Նրա տարածքը հիմնականում գտնվում է պատմական Վալենսիայի թագավորության սահմաններում։ Այն բաժանվում է երեք պրովինցիաների՝ Կաստելիոն, Վալենսիա և Ալիկանտե։

Համաձայն իր ինքնավարության կարգավիճակի Վալենսիայի ժողովուրդը համարվում է ինքնուրույն ազգություն Իսպանիայում։ Նրանց արմատները գալիս են Կատալոն-արագոնացիների արաբների կողմից գաղութականացման ժամանակաշրջանից, որից հետո Վալենսիան գրավեց Խամես I-ը 1238 թվականին Ռեկոնկիստայի ժամանակ։ Նոր հիմնադրված Վալենսիայի թագավորությունը դարձավ ինքնավար տերություն Արագոնի թագավորության-ի ենթակայության տակ։ Վալենսիան թևակոխեց ոսկե դարաշրջան 15-րդ դարում՝ դառնալով թագի մշակութային և տնտեսական կենտրոնը, որտեղ ծնվեցին միջնադարյան կատալոնական գրականության ամենանշանավոր գործիչները։ Ինքնակառավարվող կարգավիճակը մնաց նաև Իսպանական թագավորության առաջացումից հետո, սակայն 1707 թվականին Ֆիլիպ V-ի կողմից այն չեղարկվեց։ Վալենսիայում ազգայնականացումը աճեց 19-րդ դարում։ Ինքնակառավարման ռեժիմը վերականգնվեց միայն 1982 թվականին, երբ Իսպանիան անցում կատարեց դեպի ժողովրդականություն։

Վալենսիայի ժողովուրդը խոսում է կատալոներենի ճյուղ համարվող վալենսերենով։ Պատմականորեն վալենսերենը քաղաքական ճնշումների առարկա է եղել, քանի որ երկրում առաջնությունը տրվել է իսպաներենին։ Այն իր կարգավիճակը վերադարձրել է միայն 1982 թվականին, որից հետո վալենսերենը ներդրվել է վարչական և կրթական ոլորտ։ Սակայն լեզվի օգտագործումը բնակչության մոտ գնալով նվազում է, քանի որ Իսպանիայի մյուս հատվածներից վերջին տարիներին նկատվում է բնակչության ներհոսք, որոնք հիմնականում իսպանախոս են։

## Ծագում
Վալենսիան հիմնադրվել է հռոմեացիների կողմից, որին տրվել է «Valentia Edetanorum», որը թարգմանաբար նշանակում է 'Էդետանի երկրի քաջեր (կամ կտրիճներ)'։ Արաբական շրջանում Վալենսիայի թայֆայի հիմնադրման հետ անվանումը վերափոխվեց (արաբերեն بلنسية) (*Բալանսիա*), ինչն արաբների հեռանալուց հետո վերափոխվեց ներկայիս Վալենսիայի։

### Անվանումների տարաձայնություններ
«Վալենսիայի ինքնավար համայնք»-ը Վալենիայի ստանդարտ թարգմանությունն է։ Անվանումը տրվել է 1982 թվականին Վալենսիային ինքնավար համայնքի կարգավիճակ շնորհելուց հետո, իսպաներեն *Comunitat Valenciana*: Այս անվանումը ամենաօգտագործվողն է պետական, տուրիստական, լրատվամիջոցների և իսպաներեն գրավոր փաստաթղթերում։ Սակայն օգտագործվում է նաև «Վալենսիա երկիր» (*País Valencià*) տարբերակը հիմնականում վալենսիացիների, ովքեր սատարում են ձախակողմյան ուժերին, տարբեր քաղաքացիական կուսակցությունների, կատալոներեն գրավոր փաստաթղթերում և Վալենսիայի հիմնական կրթական հաստատությունների կողմից։

## Ծանոթագրություններ

Կատեգորիա:Իսպանիայի վարչական բաժանում
Կատեգորիա:Վալենսիա ինքնավար համայնք
Կատեգորիա:1977 հիմնադրված պետություններ և տարածքներ
Սև Փիթերի արկածները

**«Սև Փիթերի արկածները»** (), դետեկտիվ պատմվածք. որը գրվել է անգլիացի գրող Արթուր Կոնան Դոյլի կողմից։ Այն «Շերլոկ Հոլմսի վերադարձը» շարքից է։

## Ծանոթագրություններ

## Արտաքին հղումներ
* Կարդալ Սև Փիթըրը առցանց

Կատեգորիա:Անգլերեն գրականություն
Կատեգորիա:Անգլերեն գրքեր
Կատեգորիա:Շերլոկ Հոլմսի վերադարձը
Նադին Բեյլեր

**Նադին Բեյլեր** (*Nadine Beiler*, ), ավստրիացի երգչուհի, ով 2007 թվականին հաղթել է ավստրիական հայտնի *Starmania* մրցույթում։ Այդ նույն տարվա փետրվարի 16-ին թողարկել է իր առաջին սինգլը՝ *Alles was du willst* վերնագրով։

2011 թվականին Նադին Բեյլերը The Secret Is Love երգով ներկայացրել է Ավստրիան Եվրատեսիլ 2011 երգի մրցույթում և մրցույթի եզրափակիչ փուլում զբաղեցրել է 18-րդ հորիզոնականը։

## Սկավառակագրություն
### Ալբոմներ

### Սինգլներ

## Ծանոթագրություններ

## Արտաքին հղումներ
*Երգչուհու կենսագրությունը (գերմաներեն)

Կատեգորիա:1990 ծնունդներ
Կատեգորիա:21-րդ դարի երգչուհիներ
Կատեգորիա:Անձինք այբբենական կարգով
Կատեգորիա:Ավստրիացի երգչուհիներ
Կատեգորիա:Ավստրիացի կին երաժիշտներ
Կատեգորիա:Եվրատեսիլ 2011 երգի մրցույթ
Կատեգորիա:Մայիսի 27 ծնունդներ
This Is My Life (երգ, Աննա Բերգենդալ)

**This Is My Life** (Սա իմ կյանքն է), շվեդ երգչուհի Աննա Բերգենդալի անգլերեն լեզվով երգն է, որի երաժշտության հեղինակն է Բոբբի Լյունգգրինը իսկ բառերի հեղինակը Քրիստիան Լագերսթրոմը։ Երգը 2010 թվականի մարտի 13-ին հաղթել է Մելոդիֆեսթիվալենում և արդյունքում Աննան ստացել է հնարավորություն ներկայացնել Շվեդիան Եվրատեսիլ 2010 երգի մրցույթում։

This Is My Life երգը առաջին հորիզոնականն էր Շվեդական սինգլների չարթերում, սակայն Եվրատեսիլի կիսաեզրափակչում այն զբաղեցրել է 11-րդ հորիզոնզականը 62 միավորով ինչը թույլ չտվեց որպեսզի անցնի եզրափակիչ փուլ։

Կատեգորիա:2010 երգեր
Կատեգորիա:Եվրատեսիլ 2010 երգի մրցույթ
Երկրորդ բիծը

**«Երկրորդ բիծը»**' (), խուզարկու Շերլոկ Հոլմսի մասին անգլիացի գրող Արթուր Կոնան Դոյլի գրած 56 պատմվածքներից մեկը։ Մտնում է «Շերլոկ Հոլմսի վերադարձը» շարքի մեջ։

## Սյուժե
Հոլմսին են դիմում երկու նախարար մի կորած փաստաթղթի առիթով։ Կասկածյալ լրտեսը մահացած է գտնվել։

## Արտաքին հղումներ
* Կարդալ «Երկրորդ բիծը» պատմվածքը standardebooks.org-ում

## Ծանոթագրություններ

Կատեգորիա:Շերլոկ Հոլմսի վերադարձը
Ագաթա

**Ագաթա** (), դրամա ժանր ֆիլմ, որը պատմում է Ագաթա Քրիստիի մասին։ Ֆիլմը առաջադրված է եղել Օսկար մրցանակաբաշխության՝ Լավագույն կոստյում անվանակարգում։

Ֆիլմը փորձում է պատմել Ագաթա Քրիստիի կյանքի մասին։ Սա փորձ է պատկերացնել թե ինչ է պատահել գրողի հետ 1926 թ., երբ նա անհետացել էր 11 օրով։

## Դերերում
* Դասթին Հոֆման
* Վանեսս Ռեդգրեյվ
* Տիմատի Դալթոն
* Հելեն Մորզ
* Սելիյա Գրեգորի
* Փոլ Բրուկ
* Քերոփլին Փիկլս
* Տիմատի Ուեստ
* Թոնի Բրիթթոն
* Ալան Բադել

## Ծանոթագրություններ

Կատեգորիա:1970-ականների անգլերեն ֆիլմեր
Կատեգորիա:1979 դրամա ֆիլմեր
Կատեգորիա:1979 ֆիլմեր
Կատեգորիա:Warner Bros. ֆիլմեր
Կատեգորիա:Բրիտանական ֆիլմեր
Կատեգորիա:Իրական դեպքերի հիման վրա նկարահանված ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Մայքլ Էպտեդի ֆիլմեր
Կատեգորիա:Ֆիլմեր գրողների մասին
Կատեգորիա:Ֆիլմեր, որոնց գործողությունները տեղի են ունենում 1926 թվականին
Կատեգորիա:1970-ականների բրիտանական ֆիլմեր
Արագիլանմաններ

**Արագիլանմաններ** կամ **երկարաոտներ** (; հնացած անվանումը ), թռչունների կարգ, նախկինում ներառում էր 3 ընտանիք։ Սակայն 2008 թվականին գիտական հետազոտությունները ցույց տվեցին, որ այս կարգի մեջ ընգրկված քաջահավերի (Threskiornithidae) ընտանիքը և տառեղների (Ardeidae) ընտանիքը, արագիլների (Ciconiidae) ընտանիքի հետ մոտ չեն։ Ի պատասխան այդ բացահայտումների, Միջազգային Թռչնագիտական Ժողովը վերջերս վերադասակարգեց այդ ընտանիքի թռչուններին՝ ընդգրկելով նրանց հավալուսնանմանների (Pelecaniformes ) կարգի մեջ։ Այդ փոփոխությունների հետևանքով, ըստ ժամանակակից դասակարգման, արագիլանմանների կարգը ընդգրկում է միայն մեկ ընտանիք՝ արագիլների (Ciconiidae) ընտանիքը։

Արագիլանմանները երկար ոտքեր, երկար կտուց ու բարակ վիզ ունեցող թռչուններ են։ Նրանք դանդաղ քայլում են ցամաքի վրայով կամ ծանծաղուտներում և կերակուր են հայթայթում կտուցներով հողից կամ ջրից։ Բավականին տարբեր են լինում թե արտաքին տեսքով, և թե չափսերով։ Ձվադրում են ինչպես առանձին զույգով, այնպես էլ երամով։

Հայտնի է արագիլների 20 տեսակ։ Համաձայն նախկին դասակարգման հաստատված էր միայն 19 տեսակ։ Բայց 2014 թվականին, արագիլների ևս մի տեսակ ճանաչվեց՝ Աֆրիկյան սպիտակավիզ արագիլը (Ciconia microscelis), որը նախկինում համարվում էր Ասիական սպիտակագլուխ արագիլի (C*iconia episcopus*) ենթատեսակ։

Հայաստանի Հանրապետությունում հանդիպում են 2 տեսակ՝ սև արագիլ և սպիտակ արագիլ։

## Ծանոթագրություններ

Կատեգորիա:Արագիլանմաններ
Կատեգորիա:Թռչուններ
Կատեգորիա:Կենդանիներ այբբենական կարգով
Խուան Բաուտիստա Էգուսկիսա

**Խուան Բաուտիստա Էգուսկիսա Իսասի** (, ), Պարագվայի նախագահ 1894 թվականի նոյեմբերի 20-ից 1898 թվականի նոյեմբերի 25-ը։ Նա ընտրվել է 4 տարի ժամկետով, ինչպես իր ժամանակի նախագահների մեծ մասը։ Խուան Բատիստան Կոլորադո կուսակցության անդամ էր։

Կատեգորիա:1845 ծնունդներ
Կատեգորիա:Պարագվայի քաղաքական գործիչներ
Անդրես Էկտոր Կարվալյո

**Անդրես Էկտոր Կարվալյո Ակոստա** (, ), Պարագվայի փոխնախագահ 1899-1902 թթ և նախագահ՝ 1902 թ. հունվարի 9-ից նոյեմբերի 25-ը, «Կոլորադո» կուսակցության անդամ։

Կատեգորիա:1862 ծնունդներ
Կատեգորիա:1934 մահեր
Պատվո լեգեոնի շքանշան

մինի|աջից|Պատվավոր Լեգեոնի շքանշան
**Պատվո լեգեոնի շքանշան** (), Ֆրանսիայի ազգային շքանշան, սահմանվել է Նապոլեոն Բոնապարտի կողմից 1802 թ. մայիսի 19-ին, անգլիական ասպետական շքանշանի օրինակով։ Շքանշանով պարգևատրվում են Ֆրանսիայի համար տարբեր ոլորտներում մեծ ավանդ ունեցող անձինք։

Կատեգորիա:Պետական պարգևներ
Կատեգորիա:Ֆրանսիայի պարգևներ
Կատեգորիա:Պարգևներ այբբենական կարգով
Խուան Բաուտիստա Գաոնա

**Խուան Բաուտիստա Գաոնա Ֆիգերեդո** (, ), Պարագվայի նախագահ 1904 թ. հոկտեմբերի 18-ից մինչև 1905 թ. դեկտեմբերի 8-ը. հետագայում նշանակվել է փոխնախագահ (1910-1911 թթ.)։ Պաշտոնավարել է նաև որպես Պարագվայի ֆինանսների նախարար։ Նա Պարագվայի Լիբերալ կուսակցության անդամ էր։ Նրա նախագահությամբ սկսվեց Լիբերալ կուսակցության դոմինանտությունը, որը տևեց ավելի քան 30 տարի։

## Ծանոթագրություններ

Կատեգորիա:1845 ծնունդներ
Կատեգորիա:1932 մահեր
Կատեգորիա:Պարագվայի քաղաքական գործիչներ
Ադոլֆո Սագիեր

**Ադոլֆո Սագիեր** (, 1832 - 1902), պարագվայական քաղաքական գործիչ։

Ընտրվել է փոխնախագահ Կանդիտո Բարեիրոյի օրոք։ Բարեյրոյի մահից հետո նշանակվել է նախագահ՝ 1880 թվականի սեպտեմբերի 4-ից մինչև 1881 թվականի նոյեմբերի 25-ը։

Կատեգորիա:Պարագվայի քաղաքական գործիչներ
Պատանի երաժիշտների Եվրատեսիլ 1982

**Պատանի երաժիշտների Եվրատեսիլ 1982**-ը (անգլերեն` Eurovision Young Musicians 1982) առաջինն էր մրցույթի պատմության մեջ։ Այն անց է կացվել Մեծ Բրիտանիայի Մանչեսթեր քաղաքում, առաջին մրցույթին մասնակցում էին 7 երկրներ որոնցից Գերմանիան ներկայացնող Մարկուս Պավլիկը հաղթանակ բերեց իր երկրին։

## Արդյունքներ

Կատեգորիա:Պատանի երաժիշտների Եվրատեսիլ
Կատեգորիա:Եվրատեսիլ 1982 երգի մրցույթ
Եղիայի գիրքը

## Սյուժե
Աշխարհակործան աղետից հետո Եղիան մեն-մենակ շրջում է Ամերիկայում։ Նա արևմուտք է շարժվում Մահվան մայրուղով, մի առաքելությամբ, որը չի հասկանում ամբողջովին, բայց գիտի՝ պետք է ավարտին հասցնի։ Ուսապարկում այն գրքի վերջին օրինակն է, որը կարող է ակունք դառնալ վերածնված հասարակության համար, իսկ եթե սխալ ձեռք ընկնի՝ բռնակալի մուրճ։ Եղիան զենքը պատրաստ է պահում, իսկ գոյատևելու բնազդը՝ զգոն, երբ որոնումները նրան հասցնում են մի վայրի ամայուտ, որտեղ կատաղի պայքար է ծավալվում գրքին տիրել հավակնող խորամանկ զորավարի հետ։ «Հավատով ենք ընթանում և ոչ թե երևույթների վրա հիմնված», - մեջբերում է անում Եղիան Սուրբ գրքից։ Այս խոսքերն անսպասելի իմաստ և ուժ են ստանում։

## Դերերում
* Դենզել Վաշինգտոն - Եղիա
* Գարի Օլդմեն - Կարնեգի
* Միլա Կունիս - Սոլարա
* Ռեյ Սթիվենսոն - Ռեդրիջ
* Ջենիֆեր Բեալս - Կլաուդիա
* Իվեն Ջոնս - Մարց
* Մալքոլմ Մաքդաուել - Լոմբարդիե

## Ծանոթագրություններ

## Արտաքին հղումներ
* Պաշտոնական ճապոնական կայք 
* Պաշտոնական կորեական կայք 
* «Եղիայի գիրքը» ֆիլմը Rotten Tomatoes-ում
* Հոլովակ YouTube-ում

Կատեգորիա:2010 ֆիլմեր
Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների արկածային ֆիլմեր
Կատեգորիա:2010-ականների էքշն թրիլեր ֆիլմեր
Կատեգորիա:Alcon Entertainment ֆիլմեր
Կատեգորիա:Columbia Pictures ֆիլմեր
Կատեգորիա:Summit Entertainment ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան արկածային ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Աստվածաշունչը հանրամատչելի մշակույթում
Կատեգորիա:Հակաուտոպիական ֆիլմեր
Կատեգորիա:Հետապոկալիպտիկ ֆիլմեր
Կատեգորիա:Հյուզ եղբայրների ֆիլմեր
Կատեգորիա:Ֆիլմեր ապոկալիպսիսի մասին
Կատեգորիա:Ֆիլմեր կրոնի մասին
Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում
Կատեգորիա:Ֆիլմեր, որոնց գործողությունները տեղի են ունենում ապագայում
Կատեգորիա:Ֆիլմեր, որոնց գործողությունները տեղի են ունենում 2043 թվականին
Ծավալ

մինի|Չափիչ բաժակ, որի օգնությամբ կարելի է հեղուկ չափել
**Ծավալ**, մարմնի կամ նյութի զբաղեցրած տարածության քանակական բնութագիրը, երկրաչափական մարմինը բնորոշող հիմնական հասկացություններից։

## Ծավալի հաշվումը
Ծավալի միավոր է համարվում միավոր կողով խորանարդի ծավալը։ Պարզագույն դեպքում մարմնի ծավալը հաշվվում է իր պարունակած միավոր խորանարդների քանակով։ Ավելի բարդ դեպքերում մարմնի ծավալը հաշվում են հետևյալ կերպ. A մարմինն ու իր շրջակայքը փոխուղղահայաց հարթություններով տրոհում են a երկարության կող ունեցող խորանարդների։ V (a)-ով նշանակենք բոլոր այն խորանարդների ծավալների գումարը, որոնք ամբողջությամբ ընդգրկված են A-ի մեջ, իսկ W (a)-ով՝ բոլոր այն խորանարդներինը, որոնք A-ի հետ ունեն գոնե մեկ ընդհանուր կետ։ a-ն փոքրացնելիս V (a)-ն աճում է, իսկ W (a)-ն՝ նվազում, ընդ որում՝ միշտ *V(a)≤W(a)*։ V (a)-ն և W (a)-ն ունեն նույն սահմանը (երբ a-ն ձգտում է 0-ի), որը և կոչվում է A մարմնի ծավալ։

Ուղղանկյուն դեկարտյան կոորդինատների համակարգում A մարմնի ծավալը հաշվվում է

:V = \iiint\limits_{A}dxdydz և

:V = \int\limits_{Z_1}^{Z_2}S(z)dz բանաձևերով, որտեղ առաջին ինտեգրալը տարածված է A մարմնով, իսկ երկրորդը՝ A-ի՝ Z առանցքի վրա ունեցած պրոյեկցիայով։

Ընդհանուր աֆինական կոորդինատական համակարգում ծավալը հաշվվում է

:V = \iiint\limits_{A}\sqrt{g}\ dx_1dx_2dx_3 բանաձևով, որտեղ g-ն ds^2=g_{ij}dx^1dx^j հիմնական քառակուսային ձևի դիսկրիմինանտն է։

Ընդհանրացնելով այս բանաձևը՝ մուծվում է ո-չափանի ծավալի հասկացությունը.

:V = \underbrace{\int \int \dots \int}_{n\ \text{հատ}} \sqrt{g} \ dx_1 \dots dx_n

## Չափի միավորները
Երկարության յուրաքանչյուր միավորից ստացվում է ծավալի համապատասխան միավոր, որն իրենից ներկայացնում է այդ միավորով կողով խորանարդ։ Օրինակ, խորանարդ սանտիմետրը (սմ3) կլինի այն խորանարդի ծավալը, որի կողերն ունեն 1 սմ երկարություն։
Չափերի միավորների SI միջազգային համակարգում ծավալի հիմնական միավորն է խորանարդ մետրը (մ3)։ Մետրական համակարգի մեջ է մտնում նաև լիտրը (Լ), որպես հեղուկների և սորուն նյութերի ծավալի միավոր։ Լիտրը 10 սանտիմետրանոց խորանարդի ծավալն է՝
::1 լիտր=(10սմ)3=1000 խորանարդ սանտիմետր=0.001 խորանարդ մետր,
հետևաբար՝
::1 խորանարդ մետր=1000 լիտր
Փոքր քանակի հեղուկների ծավալները հաճախ չափվում են միլիլիտրերով՝
::1 միլիլիտր=0.001 լիտր=1 խորանարդ սանտիմետր։
Կան նաև ծավալի այլ ավանդական չափի միավորներ՝ թեյի գդալ, ճաշի գդալ, փինթ, գալոն, բարել, բուշել և այլն։

## Երկրաչափական մարմինների ծավալների բանաձևեր
:

### Միևնույն շառավղով և բարձրության կոնի, գնդի և գլանի ծավալների հարաբերակցությունը
մինի|350px|''r'' շառավղով և ''h'' բարձրությունով կոն, գունդ և գլան
Վերևում բերված բանաձևերը կարելի է օգտագործել ցույց տալու համար, որ միևնույն շառավիղ և բարձրություն ունեցող կոնի, գնդի և գլանի ծավալները հարաբերվում են ինչպես **1 ։ 2 ։ 3**.
Եթե շառավիղը *r* է, բարձրությունը՝ *h*, ապա կոնի ծավալը կլինի՝
:\tfrac{1}{3} \pi r^2 h = \tfrac{1}{3} \pi r^2 (2r) = (\tfrac{2}{3} \pi r^3) \times 1,
գնդինը՝
:\tfrac{4}{3} \pi r^3 = (\tfrac{2}{3} \pi r^3) \times 2,
իսկ գլանինը՝
:\pi r^2 h = \pi r^2 (2r) = (\tfrac{2}{3} \pi r^3) \times 3.
Գնդի և գլանի ծավալների **2 ։ 3** հարաբերությունը հայտնաբերել է Արքիմեդեսը։
### Ինտեգրալ հաշվումը

Կատեգորիա:Ծավալ
Դոննա Սամմեր

**Դոննա Սամմեր** (; ), ամերիկացի երգչուհի, ռիթմ-ն-բլյուզ և դիսկո ժանրերի երաժշտության կատարող։ Առավել հայտնի են նրա 1970-1980-ական թվականների պարային երաժշտության ձայնագրությունները, որոնք մեծ ազդեցություն են ունեցել փոփ երաժշտության զարգացման վրա։

Դոննա Սամմերին անվանել են «Դիսկոյի թագուհի»։ Նա հանդիսանում է դիսկո ոճի երաժշտության առավել հաջող և երկարակյաց կատարողներից մեկը։ Առ ներկա պահը նրան է պատկանում երաժշտական վարկանիշներում առաջին տեղը զբաղեցրած իրար հաջորդող երկակի ալբոմների ռեկորդը (նա թողարկել է 3 նման ալբոմ)։ Դոննա Սամմերի կարիերայի ընթացքում վաճառվել է նրա ավելի քան 130 միլիոն ձայնապնակ և ձայնասկավառակ։ Ելույթներ է ունեցել ինչպես ԱՄՆ-ում, այնպես էլ երկրի սահմաններից դուրս։ Երգչուհին 7 անգամ հյուրախաղերով շրջել է Եվրոպայի, Լատինական Ամերիկայի, Ասիայի երկրներով և Ավստրալիայում։

Դոննա Սամմերը 6 «Գրեմմի» մրցանակի դափնեկիր է։ 1992 թ. Հոլիվուդի փառքի ծառուղում տեղադրվել է նրա անունով աստղ։

Երգչուհին մահացել է քաղցկեղից՝ 2012 թ. մայիսի 17-ին 64 տարեկան հասակում։

## Ծանոթագրություններ

Կատեգորիա:Ամերիկացի երգչուհիներ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:20-րդ դարի ամերիկացի դերասանուհիներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Կատեգորիա:Թոքի քաղցկեղից մահացածներ
Կատեգորիա:Ամերիկացի ռոք երգչուհիներ
Կատեգորիա:Ամերիկացի ռոք երգահաններ
Կատեգորիա:Ամերիկացի երաժիշտներ
Կատեգորիա:21-րդ դարի ամերիկացի երգչուհիներ
Aphrodisiac

**«Aphrodisiac»** (*Աֆրոդիզիակ*), Եվրատեսիլ 2012 երգի մրցույթում Հունաստանը ներկայացրած Էլեֆտերիա Էլեֆտերիույի երգը, որի հեղինակներն են Դիմիտրիս Ստասոսը, Միկաելա Շտենշտորմը և Դայանա Լյոֆը։ Երգը կատարվել է 2012 թվականի մայիսի 22-ին կայացած եվրատեսիլյան մրցույթի առաջին կիսաեզրափակիչում, գրավել 4-րդ հորիզոնականը, անցել եզրափակիչ փուլ, որտեղ ներկայացվել է 16-րդ համարի տակ և 64 միավորով զբաղեցրել 17-րդ տեղը։

## Դիրքը չարթերում

## Տեսահոլովակի թողարկման պատմություն

## Ծանոթագրություններ

Կատեգորիա:Եվրատեսիլ 2012 երգի մրցույթ
Կատեգորիա:2012 սինգլներ
Կատեգորիա:2012 երգեր
Verjamem

**«Verjamem»** (*Հավատում եմ*), Եվա Բոտոյի երգն էր Եվրատեսիլ 2012 երգի մրցույթի համար. Երգի հեղինակներն են Վլադիմիր Գրաիչը և Իգոր Պիրկովիչը։ Եվա Բոտոն այն կատարել է երկրորդ կիսաեզրափակչի ժամանակ 10 համարի ներքո սակայն եզրափակիչ չի անցել զբաղեցնելով 17-րդ հորիզոնակնը 31 միավորով։

Կատեգորիա:2012 երգեր
Կատեգորիա:Եվրատեսիլ 2012 երգի մրցույթ
Դիտրիխ Ֆիշեր-Դիսկաու

**Դիտրիխ Ֆիշեր-Դիսկաու** (, ), գերմանացի օպերային և կամերային երաժշտության երգիչ (բարիտոն), երաժշտագետ, դիրիժոր։ Բեռլինի և Բավարիայի պետական օպերային թատրոնների մենակատար։

Նա համարվում է վոկալ դասական երաժշտության 20-րդ դարի լավագույն կատարողներից մեկը։ Հատկապես հայտնի է որպես գերմանական կոմպոզիտորների կամերային ստեղծագործությունների՝ Շուբերտի, Շումանի, Մալերի և այլոց երգերի կատարող։

## Ծանոթագրություններ

Կատեգորիա:20-րդ դարի օպերային երգիչներ
Կատեգորիա:«Գրեմմի» մրցանակի դափնեկիրներ
Կատեգորիա:Բարիտոններ
Կատեգորիա:Բեռլինի գեղարվեստի ակադեմիայի անդամներ
Կատեգորիա:Գերմանացի դիրիժորներ
Կատեգորիա:Գերմանացի երաժշտագետներ
Կատեգորիա:Գերմանացի երգիչներ
Կատեգորիա:Գերմանացի օպերային երգիչներ
Կատեգորիա:Պատվո լեգեոնի շքանշանի ասպետներ
Կատեգորիա:Շվեդիայի երաժշտության թագավորական ակադեմիայի անդամներ
Կատեգորիա:Գերմանացի դասական երաժիշտներ
Կատեգորիա:Գերմանացի կոմպոզիտորներ
Կատեգորիա:Գերմանացի ինքնակենսագիրներ
Կատեգորիա:Երաժշտական մանկավարժներ
Կատեգորիա:Օքսֆորդի համալսարանի պատվավոր դոկտորներ
Էլեֆտերիա Էլեֆտերիու

**Էլեֆտերիա Էլեֆտերիու** (հունարեն՝ *Ελευθερία Ελευθερίου*, ), հույն երգչուհի, ով Եվրատեսիլ 2012-ում ներկայացրել է Հունաստանը «Aphrodisiac» («Աֆրոդիզիակ») երգով և զբաղեցրել 17-րդ հորիզոնականը։

## Սկավառակագրություն
### Սինգլներ

* Kentro Tou Kosmou (2010)
* Otan Hamilonoume To Fos (2010)
* Never (2011)
* Aphrodisiac (2012)

## Ծանոթագրություններ

Կատեգորիա:Եվրատեսիլ 2012 երգի մրցույթ
Կատեգորիա:21-րդ դարի երգչուհիներ
Կատեգորիա:Եվրատեսիլ 2012 երգի մրցույթի մասնակիցներ
Կատեգորիա:Հույն երգչուհիներ
Կատեգորիա:Հույն երգիչներ
Մելոդիֆեստիվալեն

**Մելոդիֆեստիվալեն** (՝ *melodi* - մեղեդի, *festivalen* - փառատոն), երաժշտական մրցույթ, որը տեղի է ունենում Շվեդիայում, Շվեդական հեռուստատեսության (ՇՀՏ) և Շվեդական Ռադիոյի (ՇՌ) կողմից կազմակերպված։ Մրցույթը որոշում է, թե ով կներկայացնի Շվեդիան Եվրատեսիլ երգի մրցույթում։

Մրցույթը տեղի է ունենում գրեթե ամեն տարի սկսած 1958 թվականից։ Սկսած 2000 թվականից Մելոդիֆեստիվալենը ամենատարածված ծրագիրն է Շվեդիայում։ Մրցույթը հեռարձակվում է ռադիոյով և ինտերնետում։

## Ծանոթագրություններ

Կատեգորիա:Երաժշտական մրցույթներ
Կատեգորիա:Մարտի իրադարձություններ
Պեդրո Պենյա

**Պեդրո Պաբլո Պենյա Կանյետե** (, ), Պարագվայի նախագահ 1912 թվականի հունվարի 1-ից մինչև մարտի 25-ը։ Նա Պարագվայի Լիբերալ կուսակցության անդամ էր։

Կատեգորիա:Պարագվայի նախագահներ
Կատեգորիա:Պարագվայի քաղաքական գործիչներ
Եվրատեսիլ երգի մրցույթին մասնակցող երկրների ցանկ

մինի|350px|Քարտեզը ցույց է տալիս երկրների առաջնելույթները։
<br/>1։ Մասնակցել է որպես Հարավսլավիայի մաս 1961-ից մինչ 1991-ը <br/>2։ Մասնակցել է որպես Հարավսլավիայի մաս, ապա հետո Սերբիայի և Չեռնոգորիայի մաս մինչև 2005 թ.

51 երկրներ են մասնակցել Եվրատեսիլ երգի մրցույթում՝ սկսած 1956 թվականից։ Նրանցից 25–ը հաղթել են մրցույթը։ Մրցույթը կազմակերպում է Եվրոպական հեռարձակողների միությունը, անց է կացվում ամեն տարի միության անդամների մասնակցությամբ։

Մասնակցությունը մրցույթում բաց է բոլոր ԵՀՄ ակտիվ անդամների համար։ Ի՞նչ է նշանակում «լինել ակտիվ անդամ»։ Հեռարձակողները պետք է լինեն Եվրոպական հեռարձակման տարածքում, կամ էլ լինեն Եվրախորհրդիի անդամ։ Մասնակցության իրավունքը սահմանված չէ Եվրոպայում աշխարհագրական ընդգրկման առումով, չնայած «Եվրոն» «Եվրատեսիլում» չունի ուղիղ կապ Եվրոպական Միության հետ։

Մի շարք երկրներ աշխարհագրորեն դուրս են Եվրոպայի սահմաններից։ Օրինակ՝ Իսրայելը, Կիպրոսը, Հայաստանը` Արևմտյան Ասիայում, Մարոկկոն` Հյուսիսային Աֆրիկայում։ Բացի այդ, որոշ երկրներ ունեն միայն տարածքային մի մաս, որը գտնվում է Եվրոպայում՝ Թուրքիան, Ռուսաստանը, Վրաստանը և Ադրբեջանը։ Երկու երկրներ, որոնք նախկինում փորձել են մտնել մրցույթ՝ Լիբանանը` Արևմտյան Ասիայում, Թունիսը` Հյուսիսային Աֆրիկայում. վերջիներս նույնպես դուրս են Եվրոպայի սահմաններից։ Կատարի Գուլֆ նահանգը՝ Արևմտյան Ասիայում, հայտարարել է 2009 թվականին իր 2011 թվականին մրցույթին միանալու հետաքրքրության մասին։ Սակայն դա չի իրագործվել, և չկան մոտակա ապագայում ծրագրեր Կատարի՝ Եվրատեսիլ երգի մրցույթ մտնելու։

Մասնակից երկրների թիվը յուրաքանչյուր տարի անշեղորեն աճում է։ 7–ից (1956) ավելի քան 20 մասնակից (1980)։ Քանի որ մասնակիցների թիվն աճել է, ներկայացվել են նախնական մրցաշարեր, որպեսզի հնարավոր շատ երկրներ կկարողանան մրցակցել։ 1993 թվականին «Kvalifikacija za Millstreet» («Որակավորման Միլսթրիտ») շոուի ժամանակ տեղի է ունեցել ընտրություն երեք Արևելյան Եվրոպայի երկրների միջև։ 1993 թվականից հետո ներկայացվել է մրցակցության կանոն։ 6 ամենացածր տեղերում հայտնված երկրները հաջորդ տարի չեն մասնակցի մրցույթին։ 1996 թվականին նոր համակարգ ներդրվեց։ Ընդամենը 29 մասնակիցների ձայներիզները ներկայացրել էին Ազգային ժյուրիին։ Քսան երկու երգեր հասել են մրցույթի ըստ ժյուրիի քվեարկությամբ։ Նորվեգիային, որպես հյուրընկալող երկիր, տվեցին եզրափակիչի տոմս։ 1997 թվականից մինչ 2001 թվականը կիրառվեց համակարգը, ըստ որի նախորդ հինգ տարիներին ամենացածր միջին միավորներ ունեցող երկրները չեն անցնում եզրափակիչ։ Երկրները չեն կարող անտեսվել ավելի քան մեկ տարի։

## Մասնակից երկրներ

Կատեգորիա:Եվրատեսիլ երգի մրցույթ
Կատեգորիա:Երկրների ցանկեր
Կատեգորիա:Ցանկեր:Մշակույթ
Սուրբ Աստվածածին եկեղեցի (Դարաշամբ)

**Սուրբ Աստվածածին**, հայ առաքելական եկեղեցի Իրանի Արևմտյան Ադրբեջան նահանգի Ջուղա (Ջոլֆա) քաղաքից 25 կմ հյուսիս-արևմուտք։ Պատկանում է Մեծի Տանն Կիլիկիո կաթողիկոսության Ատրպատականի հայոց թեմին։ Եկեղեցին գտնվում է Արաքս գետի ափին, որից այն կողմ գտնվում է Նախիջևանի Ինքնավար Հանրապետությունը։ Եկեղեցուց 2 կմ հարավ-արևելք գտնվում է Դարաշամբի Սուրբ Ստեփանոս Նախավկա վանքը, ոչ հեռու՝ Հովվի մատուռը։ Այստեղից 150 կմ հեռավորության վրա՝ Մակու քաղաքի շրջակայքում, գտնվում են Սուրբ Թադևոսի վանքը և Ծոր Ծոր եկեղեցին։ Միասին դրանք ընդգրկված են ՅՈւՆԵՍԿՕ-ի համաշխարհային ժառանգության իրանական ցանկում։

## Պատմություն
Սուրբ Աստվածածին եկեղեցին կառուցվել է 17-րդ դարում՝ Ներքին Դարաշամբ գյուղում։ Այստեղ հատվում են Տղմուտ և Արաքս գետերը։ Այն շրջակայքի եկեղեցիներից առավել նորն է, հիմնվել է շահ Աբբասի կազմակերպած բռնագաղթից հետո։ Շրջակայքում գտնվում են հայկական գերեզմանաքարեր՝ 15-17-րդ դարերի։

## Ճարտարապետություն
Եկեղեցին արտաքուստ ուղղանկյունիստ պլան ունի՝ 22.2х13.5 մետր չափերով։ Չորս քառակուսի քարե սյուները գտնվում են հատակագծի կենտրոնում, որի վրա բարձրանում է տասներկու պատուհաններով աղյուսյա գմբեթը։

## Տես նաև
* Սուրբ Ստեփանոս վանք (Դարաշամբ), հայկական եկեղեցի 2 կմ

## Ծանոթագրություններ

## Արտաքին հղումներ

ա
Կատեգորիա:Եկեղեցիներ այբբենական կարգով
Կատեգորիա:Իրանի հայկական կորուսյալ վանքեր և եկեղեցիներ
Տելենոր Արենա

մինի|300px
**Տելենոր Արենա** (անգլերեն՝ Telenor Arena), նախկինում ֆուտբոլի դաշտ, իսկ այժմ համերգասրահ, որը գտնվում է Նորվեգիայի մայրաքաղաք Օսլոյում։ Կառույցը ամենասկզբում համերգասրահ չի եղել այլ ֆուտբոլի դաշտ սակայն 2009 թվականին երբ Նորվեգիան հաղթեց Եվրատեսիլ 2009 երգի մրցույթում որոշվեց, որ հաջորդ տարվա մրցույթը, որ կայանալու է Նորվեգիայում կանցկացվի հենց այդ կառույցում և նույն տարում կատարվեց շինարարական աշխատանքներ որպեսզի այն դառնա համերգասրահ։ Կառույցը ամենասկզբում, երբ ֆուտբոլային դաշտ կարող էր տեղավորել մինչև 15.000 հանդիսատես, իսկ համերգասրահի դեպքում այն կարող է տեղավորել 23.000 հանդիսատես։

Կատեգորիա:Եվրատեսիլ 2010 երգի մրցույթ
Կատեգորիա:Ֆուտբոլային մարզադաշտեր
Պաբլո Դանիել Օսվալդո

**Պաբլո Դանիել Օսվալդո** (, ), Իտալո-արգենտինացի ֆուտբոլիստ, հարձակվող։ Իտալիայի հավաքականի և անգլիական Սաութհեմփթոնի ֆուտբոլիստ։

## Կարիերա
### Ակումբային
Օսվալդոյի նորամուտը կայացավ 2005 թվականին Արգենտինական 2-րդ դիվիզիոնը ներկայացնող Հուրականում։ Մեկ տարի անց նա տեղափոխվեց հին մայրցամաք, ավելի կոնկրետ իտալական Ատալանտա, որի կազմում մասնակցեց 3 հանդիպման և իտալական Սերիա B-ի 2005/06 մրցաշրջանում խփեց 1 գնդակ։ 2006 թվականին Պաբլոն տեղափոխվեց Սերիա B-ի մեկ այլ ակումբ՝ Լեչչե, վերջինս գնեց ֆուտբոլիստի տրանսֆերի կեսը։ Լեչչեում նա իր ամուր տեղը ուներ հիմնական կազմում, Պաբլոն այդ մրցաշրջանի 31 խաղում խփեց 8 գնդակ։ Հաջող մրցաշրջանից հետո Ատալանտան ետ գնեց ֆուտբոլիստը տրանսֆերը և վաճառեց Ֆիորենտինային։ Իտալական Սերիա A-ում իր նորամուտը նշեց 2007 թվականի սեպտեմբերի 29-ին, այդ օրը Ֆիորենտինան 3։ 0 հաշվով հաղթեց Լիվորնոյին, 3 գոլերից 2-ը հեղինակեց Օսվալդոն։

2008 թվականի մարտի 2-ին Պաբլո Օսվալդոն Ֆիորնտինայի ոխերիմ թշնամու՝ Յուվենտուսի դարպասը ուղարկեց հաղթական գնդակը։ Այդ գոլը նշելուց նա ցուցադրեց Ֆիորենտինայի լեգենդար ֆուտբոլիստ Գաբրիել Բատիստուտայի հանրահայտ ավտոմատային կրակահերթը։ Սակայն ամենակարևոր գոլը նա խփեց մրցաշրջանի վերջին՝ Տորինոյի դեմ խաղում, այդ գոլը դուրս բերեց Ֆիորենտինային դեպի Չեմպիոնների Լիգա։

2009 թվականի հունվարի 20-ին Օսվալդոն տեղափոխվեց Բոլոնիա, պայմանագրի արժեքը 7 միլիոն եվրո, 5 տարի ժամկետով։

2010 թվականին վարձավճարով տեղափոխվեց իսպանական Էսպանյոլ, հաջորդ մրցաշրջանում վերջինս գնեց ֆուտբոլիստի տրանսֆերը ամբողջությամբ։

2011 թվականի օգոստոսի 25-ին Պաբլոն տեղափոխվեց Ռոմա, տրանսֆերը գնահատվեց 15 միլիոն եվրո, նա թիմում ամրագրեց 9 համարը։

2013-ի օգոստոսի 18-ին անգլիական Սաութհեմփթոնը հայտարարեց Օսվալդոյի ձեռքբերման մասին։ Տրանսֆերի գինը կազմեց 15 միլիոն ֆունտ ստեռլինգ։

### Ազգային
2007 թվականի նոյեմբերի 9-ին Օսվալդոն, ով ունի երկքաղաքացիություն՝ իտալական և արգենտինական անձնագիր, ընդունեց Իտալիայի մինչև 21 տարեկանների հավաքականի գլխավոր մարզիչ Պիեռլուիջի Կազիրագիի հրավերը։ 2008 թվականին Օսվալդոյի խփած միակ գնդակը երիտասարդական առաջնության եզրափակիչում հաղթանակ բերեց հավաքականին։

2011 թվականի հոկտեմբերի 5-ին Չեզարե Պրանդելլին Օսվալդոյին Իտալիայի հավաքական հրավիրեց մասնակցելու Եվրո 2012-ի ընտրական խմբի Սերբիայի և Հյուսիսային Իռլանդիայի դեմ հանդիպումներին, փոխարինելով Մարիո Բալոտելլիին և Ջամպաոլո Պացցինիին։

## Նվաճումներ
* Սերիա B-ի հաղթող՝ 2005/06

## Ծանոթագրություններ

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Արգենտինացի ֆուտբոլիստներ
Կատեգորիա:Բոլոնիայի ֆուտբոլիստներ
Կատեգորիա:Բոկա Խունիորսի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆիորենտինայի ֆուտբոլիստներ
Կատեգորիա:Ատալանտայի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Լեչեի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Բանֆիլդի ֆուտբոլիստներ
Կատեգորիա:Լանուսի ֆուտբոլիստներ